USR: Într-o singură săptămână în care PSD şi PNL au refuzat să elimine taxa pe boală, statul a mai încasat 2 milioane de euro de la bolnavi, inclusiv pacienţi cu cancer şi mame cu nou-născuţi. Aceşti bani sunt folosiţi pentru sinecuri şi pensii speciale
USR susţine că încă 2 milioane de euroau fost luaţi de la bolnavi într-o săptămână pentru că "PSD şi PNL îşi pasează responsabilitatea" în ceea ce priveăte eliminare taxei "aberante" pe boală, relatează News.ro
"Într-o singură săptămână în care PSD şi PNL au refuzat să elimine taxa pe boală, statul a mai încasat 2 milioane de euro de la bolnavi, inclusiv pacienţi cu cancer şi mame cu nou-născuţi. Aceşti bani sunt folosiţi de Guvernul PSD-PNL pentru a finanţa sinecuri şi pensii speciale. Termenul de vot pentru ordonanţa care conţine aberanta taxă pe boală a expirat pe 12 martie la comisiile de muncă şi buget din Camera Deputaţilor. Însă PSD şi PNL îşi pasează responsabilitatea ca să mai încaseze milioane de euro de la bolnavi. Comisia de muncă este condusă de Adrian Solomon (PSD), iar Comisia de buget este condusă de Bogdan Huţucă (PNL)", afirmă USR într-un comunicat.
USR afirmă că a cerut punerea proiectului pe ordinea de zi la Comisia de muncă, dar PSD aşteaptă raportul de la PNL. USR anunţă că va solicita şi săptămâna viitoare discutarea ordonanţei şi eliminarea taxei.
"A mai trecut o săptămână, au mai încasat 2 milioane de euro de la bolnavi, pentru că de aici le este uşor să ia bani. În timp ce o treime dintre spitale sunt aproape de incapacitate de plată şi bolnavilor li se spune să vină cu medicamentele de acasă, PNL păstrează taxa pe boală. Termenul de vot, 12 martie, a trecut deja şi au refuzat cererea noastră de introducere pe ordinea de zi. Este inadmisibil să existe această taxă pe boală care afectează astăzi şi bolnavii de cancer şi mamele cu nou-născuţi", spune deputatul USR Oana Ţoiu.
USR esteafirmă că este primul partid care a semnalat problema în decembrie 2023 şi care a depus lege şi amendamente pentru eliminarea taxei pe boală.
"Legea USR a primit avize favorabile de la Consiliul Legislativ şi de la Consiliul Economic şi Social, dar este ţinută la sertar", afirmă reprezentanţii USR.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank